216 Bekker 



car aquels son li comte qu' estan dins enserratz." 



can payas 1' entendero, mot si son tost armatz. 



e Frances s' eslaychero, lors fres abandonatz: 



dels esperos donavo als destriers sojornatz. 

 2905 Rollan crida "Monjoya! baro, ara lor datz." 



ab son espieut trencan el n' a x trabucatz. 



castus de nostres comtes si s' es ben esprovatz. 



ab tan ve us Clarion ab xx mclia armatz: 



neps era 1' almiran e de sa seror natz. 

 2910 Ab tan vec vos punhen Clarion lo leugier, 



et ac en sa companba xx melia cavayer. 



Rollan a escridat Derart de Monleudier, 



En Gui com de Bergonha e lo Daynes Augicr. 



'per dieu al ben ferir, noblli cavayer: 

 2915 fasam que las pieuzelas agueson que mangier, 



e nos autres meteis, que be ns auria mestier. 



el a trayt Durandart, e broca son destrier. 



amon per mieg son elme ferlc Flori de Quier: 



trastot 1' a perfendut entro sus al braguier. 

 2920 d' aquel colp s' espavento li gloto aversier: 



ayssi fuio Rollan com alauza esparvier. 



adoncxs s' es escridatz Berart de Monleudier 



'ar pense de be fayre qui volra domneyer. 



la paraula Berart fa Is comtes alegrier. 

 2925 adoncxs viratz Frances sus payas cavalguier: 



de mortz e de nafratz fan lo ramp enjonquier. 



mas si Jesus non pensa, eis auran destorbier, 



car tans payas lay a, no Is podon avizier. 



Mot fo sobriers 1' estorn dels cavayers membratz, 

 2930 mas payas son cregutz, los raalvatz renegatz. 



en pauca dora foro c melier ajuslatz, 



e Frances s' en repayro belamens per los pralz. 



aventura lor venc: dieus en sia lauzatz. 



al repayrar qu' eis feyro, an xx saumiers trobatz, 

 2935 que de vi, que de blat e de carn son cargatz. 



